google/wiki40b huggingface dataset:
Norwegian Air Argentina

Oppstart

Norwegian Air Argentina blei etablert 25. januar 2017 med sikte på å kunne søke om trafikkrettigheter til og fra Argentina. Selskapet ville søke om egen driftstillatelse (air operator's certificate, AOC) og skaffe seg egne IATA- og ICAO-koder. I desember 2017 fikk Norwegian Air Argentina endelig tillatelse til å starte flyginger. Selskapet fikk rett til å fly 72 innenriksruter og 80 utenriksruter i en periode på 15 år. Tillatelsen omfatta internasjonale flyginger fra byene Córdoba, Mendoza og Rosario og innenriksruter som ikke har vært trafikkert tidligere. Rettighetene omfatta ruter til byer fra nord til sør i landet, inkludert El Calafate, Jujuy, Posadas, Resistencia, Salta, San Juan, San Luis, Santa Rosa, Santa Fe, Tucumán, Ushuaia og Viedma.
I Buenos Aires planlegger Norwegian Air Argentina å bruke Jorge Newbery internasjonale lufthavn til innenriksruter, mens de internasjonale flygingene er tenkt å gå fra Ministro Pistarini internasjonale lufthavn (Ezeiza). De travleste innenriksrutene går mellom hovedstaden og byene Córdoba og Mendoza. De viktigste konkurrentene til Norwegian Air Argentina er Aerolineas Argentinas og LATAM Airlines.
Den planlagte virksomheten ville sysselsette 3 200 personer.

Flyflåte

Norwegian Air Argentina planla å bygge opp en flyflåte på rundt 60 fly, med Boeing 737-800 for kortere distanser og Boeing 787 «Dreamliner» for lengre ruter. Flyene skal registreres i Argentina. Planlagt start blei satt til 2018 med ti fly av typen Boeing 737-800. Den første flymaskina, en 189-seters Boeing 737-800, blei levert i januar 2018.
Donacia versicolorea

Utseende

Donacia versicolorea  er mellom 5-5-10 mm lang. Kroppen er langsmal og ikke så oval som bladbillene ofte er. Den er naken, uten en kort, tett og fin behåring på halskjoldet og dekkvingene. Den er metallisk farget i ulike nyanser av messing- og bronsefarge. Ofte med et purpur-rødt band bakover dekkvingene ved sømmen (midtlinjen). Halskjoldet på midten med utydelig punktur, men med tydelige tverr-rynker. Bakkroppen smalner bakover, den bakerste spissen av dekkvingen er tverr (ikke buet). Hodet er fremover-rettet. Beina har lite metallglans, de er gule eller nær gul-røde, og er forholdsvis lange. Baklåreneer noe oppsvulmet, de er like lange som dekkvingene, de når til spissen.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Særlig på Potamogeton natans. Larvene lever under vannoverflaten. De voksne er særlig aktive i solskinn.
Donacia versicolorea tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Blessed Be the Fountain

«Blessed Be the Fountain» er en amerikansk salme. Melodien ble skrevet av Henry S. Perkins. Teksten ble skrevet av Eden R. Latta i 1881.

Norsk versjon

Walther Eriksson har skrevet norsk tekst og arrangement. Tittelen er «Hvitere enn sne».
Mateo Sušić

Landslaget

25. mars 2016 fikk han sin første landskamp for Bosnia-Hercegovina mot Luxembourg.
Bickershawfestivalen

Festivalarrangementet

Næringslivet i området hjalp til med finansieringen. Hovedarrangør og festivalhøvding var Jeremy Beadle. I tillegg til rockeorkestrene var det også stupeoppvisning ned i et forholdsvis lite plastbasseng, klovner og folk i teaterkostymer, mens Donovans opptreden ble ledsaget av solodans fra en kvinnelig bakgrunnsdanser.
Etter et voldsomt regnskyll i dagene før festivalen tok til, sto hele teltcampen under vann. Det kom også flere mindre regnbyger i løpet av helgen. Under festivalen foregikk det utstraktsalg av brukte billetter til halv pris fra dem som alt var kommet innenfor gjerdene. Selv billettørene var behjelpelige med slikt gjensalg, eller lot være å sjekke billettene, slik at folk kunne strømme fritt innenfor portene. Dermed tapte arrangørene store deler av inntektene. Etter at de hadde fått forskuddsvis betaling forlot i tillegg det meste av vaktstyrkene arenaen allerede første dag. Ettersom ingen av organisatorene fant seg uleilighet til å vaske og tørke av scenegulvet var snart hele podiet dekket av gjørme.

Skjellsettende konsertpplevelser

Blant publikum var tenåringen Joe Strummer, senere frontfigur i (The Clash). Han har omtalt festivalen som den mest skjellsettende konsertopplevelsen han noen sinne har hatt. Spesielt godt husket han den nattlige opptredenen til Captain Beefheart. En ung Elvis Costello var også tilstede, og mintes at han sto til anklene i søla, fullstendig forbløffet over det fem timer lange settet til Grateful Dead. Det var der og da han bestemte seg for å sette sammen sitt eget band. Som 16 åring reiste dessuten den senere rockebiografen Mick Middles til Bickershaw på mopeden sin, kun for å få med seg søndagens konsert med Grateful Dead.

Bickershaw Deeply Vale 2007

Dette er så langt eneste gang Bickershaw har blitt brukt til konsertformål, men 35 år senere gikk Chris Hewitt igang med å utarbeide planer for en ny festival i samarbeid med arrangørene av Deeply Vale festivalen. Festivalen skulle hete Bickershaw Deeply Vale og skulle holdes på nøyaktig samme sted. Bickershaw Deeply Vale 2007 skulle gått av stabelen fredag 29. juni og vart til søndag 1. juli 2007, men Hewitt så seg nødt til å avlyse den på grunn av sønnens sykdom, (og en viss lokal motstand). Hewitts 23 år gamle sønn, Tom Hewitt, var nemlig etter en større kirurgisk operasjon blitt lagt i respirator.
I første omgang ble festivalen utsatt til 2008, men det synes ikke å ha vært aktivitet på festivalens hjemmesider siden november 2007.

Trivia

Arrangør, og senere fjernsynsvert, Jeremy Beadle, ble i 2001 utnevnt til medlem av Order of the British Empire for veldedighetsarbeid. Han døde av lungebetennelse 30. januar 2008.
Leirfjell

Leirfjell er et sted og en kolle som ligger sør på Nøtterøy i Færder kommune. Leirfjell ligger sør for Vardås og nord for Vetan. Leirfjell har status som fornminne på grunn av den gamle bygdeborgen som lå på stedet. Leirfjell er sammen med Vardås og Høgås en av tre bygdeborger på Nøtterøy. De tre bygdeborgene skriver seg mest trolig fra folkevandringstiden, 450–550 e.Kr.
BGM-71 TOW

BGM-71 TOW (Tube-launched, Optically tracked, Wire-guided missile) er et USA-produsert panserbrytende Panservernmissilsystem. TOW ble introdusert i 1970, og er det mest brukte panserbrytende missilsystemet i verden.
Systemet baserer seg på en utskytningsenhet med sikte og regneenhet, og et missil som styres fra utskytningsenheten via to kobbertråder som missilet spoler ut bak seg under flukten. Skytteren må følge målet med siktet under hele flukten, og missilet styres til å treffe der siktet til enhver tid peker.

Bruk i Norge

I Norge brukes TOW av Hæren, både av infanteriet med den vanlige utskytningsenheten og av kavaleriet på NM-142 rakettpanserjager.  Det norske forsvaret oppgir kostnadene i 1996-kroner som 1,1 millioner for avfyringsenheten og 98 629,- for missilet.
Marcos Fernando Nang

Karriere

Han har spilt for Shimizu S-Pulse i 1993.
Kim Seung-gyu

Landslaget

Han ble tatt ut til Fotball-VM 2014 i Brasil .
Han ble tatt ut i Sør-Koreas tropp til VM i fotball 2018 i Russland.
Bokbadet

Bokbadet var et litteraturmagasin som ble TV-sendt på NRK1 fra høsten 1996 til og med høsten 2004. Serien ble for det meste ledet av Anne Grosvold og Eva Bratholm. Prosjektleder var Ales Ree.
Serien hadde premiere på NRK den 6. september 1996.
Bokbadet er et arrangement for bokintereserte, hvor en forfatter blir intervjuet for åpen scene, og har blitt arrangert helt siden 1991 på Rockefeller. Da med Gerhard Helskog som intervjuer. I 1992 overtok Grosvold jobben som intervjuleder og hadde den helt til høsten 1993 da hun ble erstattet av Eva Bratholm. Fra og med høsten 1996 var NRK til stede og sørger for at det ble TV-sendt. I 1999 ble Bratholm ansatt som kulturredaktør i Dagbladet, og Anne Grosvold tok igjen over lederjobben og hadde den helt til programmet ble nedlagt på NRK i 2004 (siste episode ble sendt den 15. desember 2004). NRK har totalt gjort opptak av 135 bokbad.
De Norske Bokklubbene fortsatte imidlertid sine litterære møter med publikum på Rockefeller i Oslo – uten NRK.
Samuel (bibelsk person)

Samuel (hebraisk: שְׁמוּאֵל – Šĕmûʾēl; gresk: Σαμουήλ – Samouḗl) var profet i Israel og den siste av de såkalte dommerne i Israel.

Fødsel og barndom

Samuel tilhørte Levi stamme. Hans far het Elkana, og hans mor het Hanna. Elkana stammet fra Korah. De levde sammen i mange år uten å få noe barn sammen, men i 1. Samuelsboks første kapittel kan man lese om hvordan Hanna oppsøkte templet i Sjilo og bad Gud om et barn. Herren hørte bønnen hennes og sønnen ble født. Senere fikk de flere barn.
Da Samuel var barn ble han overgitt i tempelpresternes tjeneste, som et offer til Herren. Sannsynligvis ble han også innviet til nazireer. Ypperstepresten Eli tok seg av opplæringen av Samuel. Siden ble Samuel kalt til profet, for å forkynne Guds vilje til folket.
Oolong

Oolongsorter

Oolongte er utbredt i et langt større område enn det opprinnelige. Nå inndeles oolong, likesom mange andre tesorter, etter hvilken region den kommer fra. De største teproduserende regionene er Wuyi og Anxi i Fujian, Guangdong samt på Taiwan (der ofte kalt ved sitt gamle navn Formosa i tesammenheng).

Guangdong

Guangdong er fremst kjent for Dan Cong (单枞), en sort te kjent for å kunne imitere smaker av mange forskjellige blomster og frukter.
Det allminnelige revisjonskontor

Det allminnelige revisjonskontor (1808–1814) ble opprettet ved kgl. res. 26. juli 1808 og varte ut mars 1814. Kontorets oppgave var å revidere regnskap fra krisetiltak, ikke fra den vanlige forvaltningen. Kontoret hadde to revisorer, og det sorterte under regjeringskommisjonen.
Arkivet er bare delvis bevart.
Cogentrix Richmond kullkraftverk

Cogentrix Richmond kullkraftverk er et kullkraftverk nær Richmond, delstaten Virginia i det østlige USA. Det har en installert produksjonskapasitet på 230 MW, fordelt på 4 blokker / turbiner. Operatør er energiselskapet Cogentrix Co.
Anlegget ble bygget ut i årene omkring 1990–1992. Brenselkilden er sub-bitumenøst kull. Utslippene av CO2 i 2006 var totalt 2.336.309 tonn.
Roberto Torres

Landslaget

Roberto Torres spilte 1 landskamp for Paraguays herrelandslag.
Transports Metropolitans de Barcelona

Transports Metropolitans de Barcelona (TMB) er et transportselskap i Barcelona, Catalonia, Spania. Det driver kollektivtransport i Barcelona og områdene rundt.
Senter for virksomhetskommunikasjon

Senter for virksomhetskommunikasjon er et forskningssenter tilknyttet Handelshøyskolen BI. Senteret ble opprettet i 2008 i samarbeid med Norsk kommunikasjonsforening. Hensikten med senteret er å fremme utdanning, forskning og opplæring innen virksomhetskommunikasjon i Norge. Begrepet Virksomhetskommunikasjon er en oversettelse av det engelske Corporate Communication, og senteret bruker også navnet BI Center for Corporate Communication og forkortelsen BI CCC.
Senteret er plassert under Institutt for Kommunikasjon, kultur og språk ved BI, og ledes av førsteamanuensis Peggy Simcic Brønn. For å ivareta koblingen mellom akademikere og utøvere av faget, er det valgt et råd med representanter for begge parter.
Nissan 350Z

Fra konsept til produksjon

Nissan viste sin første konseptmodell av 350Z på bilutstillingen i Detroit i januar 2000, og senere på bilutstillingen i Los Angeles. Nissan var ikke fornøyd med den første konseptmodellen, og mente den var for retro, og mer en futuristisk utgave av 240Z enn en moderne coupé. Derfor ble konseptbilen, som nå ble kalt Z Concept, redesignet, og vist på bilutstillingen i Detroit to år etter at den første utgaven ble presentert. Deretter fikk bilen en ørliten redesign, motoren VQ35DE under panseret og navnet 350Z, før den ble presentert som den endelige produksjonsmodellen.
ZCCM

ZCCM (Zambia Consolidated Copper Mines Ltd) har vært eneste og ledende eier og operatør av gruveindustrien i Zambia i en lang periode. Bakgrunnen for ZCCM var nasjonaliseringen av gruveindustrien i Zambia på slutten av 1969.
Porte de la Chapelle (Paris Metro)

Porte de la Chapelle er en stasjon på metroen i Paris.
Stasjonen er endestasjon på linje 12.
Pandita sinope

Utseende

En middelsstor, bredvinget, brun og oransje sommerfugl. Vingenes ytterkant er bølgete. Oversiden er brun med et bredt, oransje bånd som dekker den ytre vingehalvdelen, dette blir delt av en brun strek. Undersiden er lysbrun.
Larven er grønn, mot slutten av larvestadiet brun, med fingerarktige, piggete utvekster.

Levevis

Larvene lever på planter i slekten Uncaria i maurefamilien (Rubiaceae).

Utbredelse

Arten er utbredt fra Malaya og østover til Java.
Geostasjonær bane

En geostasjonær bane eller geostasjonær jordbane (GEO) er en sirkulær bane ca. 35 786 km direkte over jordas ekvator. Ethvert objekt i banen roterer om jorda i samme retning som jordas egen rotasjon om sin akse og har en omløpstid som tilsvarer  jordrotasjonen (23 timer, 56 minutter og 4.1 sekunder, eller ett siderisk døgn). Sett fra jordoverflata vil en satellitt i geostasjonær bane synes å stå stille på samme punkt på himmelen.
Geostasjonære baner er nyttige fordi de plasserer satellitten stasjonært med hensyn til et fast punkt på den roterende jorda. Man kan da rette en antenne i en bestemt retning for å få kontakt med satellitten.
Geostasjonær bane er et spesialtilfelle av geosynkron bane. En satellitt i geosynkron bane vil ha omløpstid på nøyaktig ett (siderisk) døgn, men banen er elliptisk, ikke nødvendigvis sirkulær. Banen er heller ikke nødvendigvis i jordens ekvatorialplan.
Den britiske science fiction-forfatteren Arthur C. Clarke gjorde ideen om kommunikasjonssatellitter i geostasjonær bane allment kjent gjennom sin detaljerte beskrivelse i artikkelen "Extra-Terrestrial Relays - Can Rocket Stations Give Worldwide Radio Coverage?", publisert i elektronikkmagasinet Wireless World i 1945. Dette gjør at geostasjonær bane av og til omtales som «Clarke-banen» (engelsk: "The Clarke Orbit" eller "The Clarke Belt").
Dodoma

Historie

Dodoma blei grunnlagt i 1907 under tysk kolonistyre samtidig som Sentralbanen, som går fra Dar-es-Salaam i øst til Kigoma ved Tanganyikasjøen i vest, blei konstruert. I 1973 fikk Dodoma formelt status som landets hovedstad, men dette kan ikke sies å ha trådt i kraft før i 1996, da Tanzanias nasjonalforsamling blei flytta til byen. I 1986 utvikla den amerikanske arkitekten James Rossant en hovedplan for Dodoma som hovedstad, sponsa av FN.

Samferdsel

Byen har en flyplass: Dodoma lufthavn. En ny flyplass er planlagt, Msalato internasjonale lufthavn, som skal ha kapasitet til å ta imot større fly.
Happy Heart

«Happy Heart» er en sang, skrevet av Hans Last og Jackie Rae. Sangen ble innspilt av både Petula Clark og Andy Williams på singler og utgitt i 1969. Clark ble angivelig [dismayed] da Williams var gjestestjerne i hennes andre TV-special og hadde planer om å fremføre sangen der.
Den ble nostabelt anvendt på soundtracket til den britiske filmen, Shallow Grave, med Ewan MacGregor og Christiopher Eccleston i hovedrollene (Regi: Danny Boyle).
Kvinneimitatoren Holly Woodlawn mimet til Clarks versjon i Tommy O'Havers film Billy's Hollywood Screen Kiss (1998).

Norsk versjon

Marit Trulsrud har skrevet en norsk tekst. Den norske tittelen er «Du gjør livet til en sang».

Listeplasseringer

«Happy Heart» ble en Top 20 Easy Listening-hit for Clark samt en mindre pophit, mens Williams versjon lå på en 22.-plass på Billboard Hot 100-listen og i to uker som nummer én på Billboard Easy Listening-listen.
Sternoplispa

Utseende

Nokså små, slankt kileformede, gråbrune bladbiller. Antennene består av 10 ledd og er noe klubbeformede. Hodet er nokså lite men en liten, trekantet grop i pannen. Pronotum er trapesformet.  Dekkvingene er betydelig utvidete mot spissen og har 8 punktstriper og tre opphøyde lengderibber.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artenes vertsplanter er ukjente.

Utbredelse

Artene er bare kjent fra det sørlige Sør-Amerika (Brasil, Argentina, Paraguay).
Binær relasjon

En binær relasjon, eller en relasjon, er i matematikk en sammenheng mellom to og to objekter i en mengde. For hvert par av objekter vil relasjonen enten være sann eller ikke.  Eksempler på relasjoner er «lik», «større enn», «kongruent» og «ortogonal til». 
Binære relasjoner er brukt i alle deler av matematikk.  En funksjon er definert som en spesiell type binær relasjon.

Formell definisjon

Dersom M er en vilkårlig mengde, og S er en delmengde av det kartesiske produktet  M × M, så er S en binær relasjon i M.
For ethvert ordnet par (a,b) av objekt i M kan en si at paret er med i S eller ikke.  Dette er ekvivalent til å si at relasjonen mellom a og b er oppfylt eller ikke.  En relasjon kan generelt skrives på formen aSb eller S(a,b), men ofte erstattes S med et  mer standard symbol, som for eksempel et likhetstegn.
Dispar compacta

Utseende

En middelsstor (vingespenn ca. 30 millimeter), kraftig, brun smyger med gule flekker.

Levevis

Larvene utvikler seg på ulike gress.

Utbredelse

Arten er utbredt i Australia.
Syria i Tyrkvisjonens sangkonkurranse

Bakgrunn og historikk

Syrias deltakelser i Tyrkvisjonens sangkonkurranse er en representasjon fra den syrisk-turkmenske befolkningen. Landet blir presentert med uavhengighetsflagget til eksilregjeringen.

Fra 2015

I 2015 debuterte Adil Şan, som har vært bosatt i Tyrkia mesteparten av sitt liv, for Syria. Şan ble valgt internt av TMB TV. Han fremførte sin melodi med åtte dansere og to bakgrunnssangere, noe som er det høyeste antall deltakere på scenen i tyrkvisjonssammenheng.
Poecilophilides

Utseende

Middelsstore, matte gullbasser, rødbrune med svarte flekker eller svarte- og brunspraglete.

Levevis

Artene holder til i tropisk skog.

Utbredelse

Slekten er utbredt i Asia (Kina).
Blasonering

Blasonering (engelsk blazon og fransk blasonnement) og verbet å «blasonere» er spesielle metoder for å beskrive heraldiske våpen. Slike våpenbeskrivelser kalles også å «gi en definisjon» av et bestemt våpen, særlig i forbindelse med fastsetting av kommunevåpen og i bruksreglene for disse 
Formålet med blasonering er å lage en beskrivelse bare av et våpens abstrakte innhold, dvs våpenets farger, de såkalte «tinkturer», figurer og sammensetninger av disse. Et våpens konkrete formgivning i en tids- og stedsbestemt stil eller design, skal ikke være med i en blasonering. Heller ikke skjoldets form tas med. Det blir forutsatt at den som leser en blasonering og vil avbilde våpenskjoldet på grunnlag av blasoneringen, er kjent med både blasonering som beskrivelsesmetode og den heraldisk stiliseringsteknikken, for eksempel for løver, ørner, liljer, tårn, stjerner og så videre.
Klukkhøne

En klukkhøne var fra gammelt en tamhøne som fulgte sitt instinkt om å samle opp og ruge ut egg, for så å ta vare på kyllingflokken ved hjelp av karakteristiske lyder (klukk).
Klukkhøna ville insistere på å ha og beholde sin reirplass, mens hennes medsøstre kunne legge egg og forlate dem andre steder. Rugingen startet ikke for alvor før der var mere enn tre egg i reiret. For å lure klukkhøna til å fortsette med å legge egg i stedet for å ruge, var det vanlig å la det ligge igjen en eggformet hvit stein, eller et porselensegg.
Brittonius

Levevis

Larvene lever i jorda, der de eter røtter.

Utbredelse

Arten lever i Western Australia.
Statussymbol

Statussymbol er et synlig objekt eller ytre kjennetegn som for eieren bekrefter og i omverdenen oppfattes som en indikator på økonomisk og/eller sosial status for eieren.

Etymologi

Uttrykket «status symbol» ble på engelsk først skrevet i 1955, men oppnådde større utbredelse fra og med 1959 da bestselgeren The Status Seekers ble utgitt. Her beskriver journalisten Vance Packard amerikansk sosial strategi og oppførsel.
Saddle Island (Sør-Orknøyene)

Saddle Island er en øy beliggende i øygruppen Sør-Orknøyene i Sørishavet. Den er om lag tre kilometer lang og består av to topper som er nesten separert av en smal kanal med rullestein. Øya ligger ni kilometer nord for den vestlige enden av Laurie Island
Saddle Island ble oppdaget og kartlagt i 1823 av den britiske selfangeren James Weddell, som ga den navn etter sitt karakteristiske utseende.
Stornebbvanga

Biologi

Stornebbvangaen blir omkring 28–31 cm og veier cirka 84–114 g, noe som gjør arten til en av de største vangaene. Fuglen karakteriseres av et kroket massivt blågrått nebb (51 mm langt og 30 mm dypt). Fjærdrakten er gjennomgående blåsort, mens sekundærfjæra og det sentrale fjærparet i stjerten er rustrød. Stjerten er lang og eller sort. Øynene har lys grå iris.
Arten er knyttet til fuktig eviggrønn skog og lever langs nordøstkysten av Madagaskar. Fuglen har blitt observert i høyder på 200–1 800 moh., men er mest vanlig omkring 400–900 moh. Kosten består hovedsakelig av insekter, spesielt kakerlakker (Blattodea), sommerfugler (Lepidoptera), rettvinger (Orthoptera), og biller (Coleoptera), men den eter også flere typer virvelløse dyr.
Arten vagler seg gjerne på greier 3–10 meter over bakken, og kan gjerne sitte nærmest bevegelsesløs i lang tid. Den opptrer enten solitært eller i blandede flokker sammen med andre vangaer.
Stornebbvangaen er monogam og hekker i perioden oktober–januar på Masoalahalvøya. Den bygger et skålformet rede på cirka 15 cm i diameter, som er gjort av moser og vevde plantefibre og tynne greiner. Redet plasseres 2–4 m over bakken, vanligvis i kløften mellom to greiner eller innerst i en krans med palmeblader. Hunnen legger 2–3 egg og begge foreldrene både ruger, steller og mater avkommet.
Magazinet

Magazinet var en kristen-konservativ avis som ble utgitt i Oslo med tre ukenlige utgaver. Avisen ble etablert i 2002 av den svenske menigheten Livets Ord. Den var først et månedsmagasin, ble senere ukeavis, før den ble tredagersavis.
Avisens ideologiske målsetting var «å påvirke samfunnet ut fra et vekkelseskristent ståsted».
I februar 2007 kjøpte avisen Dagen seg inn i Magazinet med 34 prosent. De utviklet fra mai et felles lørdagsmagasin med Dagen som gjorde at avisen fikk en helt ny profil på lørdagene. 1. januar 2008 ble avisene fusjonert. Magazinets redaktør var Vebjørn Selbekk frem til fusjonen. Han gikk inn som samfunnsredaktør i DagenMagazinet i 2008.

Karikatur-striden

Magazinet ble særlig kjent etter at avisen den 10. januar 2006 trykket 12 karikaturtegninger av den islamske profeten Muhammed fra Jyllands-Posten i Danmark. Ifølge redaktøren ble dette gjort i ytringsfrihetens navn. Mange muslimer følte seg krenket, og publiseringen førte til stor spenning mellom Norge og muslimske ledere, militante islamister og opprørte ungdommer i blant annet Midtøsten, den arabiske verden, Iran, Afghanistan og Indonesia. Redaktøren mottok anonyme drapstrusler, det ble internasjonale protester og demonstrasjoner, handelsboikott, nedbrenning av den norske ambassaden i Damaskus i Syria og angrep på norske soldater i Afghanistan.
Etter at Selbekk 10. februar 2006 offentlig uttrykte at han ikke hadde hatt til hensikt å krenke muslimers religiøse følelser, har de fleste muslimer som deltar i den offentlige debatten i Norge godtatt unnskyldningen. En av imamene (Hamdan) som stod bak forsoningen sa «Den som heretter rører Selbekk og hans familie, rører muslimene».
Magazinet var ikke den eneste norske avisen som trykket tegningene. Både Bergens Tidende, Aftenposten og Dagbladet hadde publisert tegningene på et tidligere tidspunkt. Aftenposten og Dagbladet valgte likevel å kritisere Magazinet da karikaturstriden var på sitt heteste.